Quan va néixer Montserrat Boix?
Montserrat Boix Piqué (Polinyà, 26 de gener de 1960) és una periodista catalana, coneguda per desenvolupar conceptes, com ara el ciberfeminisme social o el hacktivisme feminista. Els seus eixos de treball habituals són la violència de gènere i els drets de comunicació i de ciutadania per a les dones.
Es va llicenciar en Ciències de la Informació a la Universitat Autònoma de Barcelona. A principis dels anys 80 va iniciar la seva trajectòria professional a Ràdio Miramar de Barcelona. Posteriorment va incorporar-se al programa "Encarna de noche" dirigit per Encarna Sánchez, a la COPE Madrid. El 1984 va assumir la prefectura de la Unió Federal de Consumidors d'Espanya.
Des de 1986 és periodista dels Serveis Informatius de Televisió espanyola en la secció Internacional, on s'ha especialitzat en temes de política exterior i el món àrab: Magrib, Sahel, els moviments islàmics i el terrorisme jihadista. Ha estat enviada especial a principis dels 90 a Algèria, cobrint la informació sobre les matances del Grup Islàmic Armat i la seva guerra civil, en camps de refugiats Sahrauis, el Marroc, Egipte, Afganistan, Guatemala i Bangladesh.
Ha treballat, a més, com a professora en diferents màsters universitaris sobre igualtat, tecnologies, comunicació i desenvolupament amb perspectiva de gènere, entre d'altres a la Universitat Internacional de Andalucia i la Universitat del País Basc.
És secretària d'Igualtat i Drets Civils d'UGT RTVE i membre de l'Observatori d'Igualtat de la Corporació de RTVE.
El 1996 va crear Mujeres en Red, diari digital pe feminista.
Juntament amb Anna de Miguel va publicar el capítol "Los géneros de la red: los ciberfeminismos" en el llibre: The role of humanity in the information age. A Latin Perspective (2002) editat per la Universitat de Xile, on es parla per primera vegada del concepte ciberfeminisme social el qual fa referència  a organitzacions, xarxes i moviments socials que han incorporat les TIC com a canals de comunicació amb una tradició de pensament i acció anterior a l'aparició de les xarxes a Internet, on grups tradicionalment marginats reclamaven nous espais polítics
El 2006, en el número 10 de la publicació Labrys, va plantejar el concepte de "hacktivisme feminista" en el text Hackeando el patriarcado: La lucha contra la violencia hacia las mujeres como nexo. Filosofía y práctica de Mujeres en Red desde el ciberfeminismo social.

Boix ha rebut diversos guardons per la seva tasca a favor d'un periodisme més igualitari, entre d'altres: el premi al reconeixement en la labor periodística més destacada en l'erradicació de la violència de gènere atorgat per l'Observatori Contra la Violència Domèstica i de Gènere del Consell General del Poder Judicial (2005); el Premi Nicolás Salmerón de Drets Humans per l'esforç i la constància en fer de "Mujeres en Red" un dels mitjans de comunicació de referència en la defensa dels drets de la dona, i el Premi Comunicació No Sexista de l'Associació de Dones Periodistes de Catalunya (2015).
El 2016 va ser seleccionada entre les 100 dones més influents d'Espanya, i el diari El Mundo la va incloure a la llista de les 500 dones més influents d'Espanya.

A més de l'obra ja esmentada, cal destacar:
El 26 de gener de 1960.